Diari Oficial de la Generalitat Valenciana


Sumari del DOGV 9648, del 26-07-2023 (2023/8369)

Correcció d'errades de la informació pública de l'autorització d'implantació en sòl no urbanitzable, autorització administrativa prèvia, autorització administrativa de construcció i ocupació de vies pecuàries, corresponents a una central fotovoltaica denominada «PSFV Altabix» i la seua infraestructura d'evacuació, amb una potència per instal·lar 1,750 MW, que es situarà en el terme municipal d'Elx (Alacant). Expedient ATALFE/2022/68/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9648

Data del DOGV
:   26-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/8369


Data del document
:   18-07-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Correcció d'errades

 Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Correcció d'errades de la informació pública de l'autorització d'implantació en sòl no urbanitzable, autorització administrativa prèvia, autorització administrativa de construcció i ocupació de vies pecuàries, corresponents a una central fotovoltaica denominada «PSFV Altabix» i la seua infraestructura d'evacuació, amb una potència per instal·lar 1,750 MW, que es situarà en el terme municipal d'Elx (Alacant). Expedient ATALFE/2022/68/03. [2023/8369]  
  
  
  
Una vegada advertits errors en el text de l'anunci d'informació pública del Servei Territorial d'Indústria, Energia i Mines d'Alacant, publicat el 16 de juny de 2023 en el Butlletí Oficial de la Província d'Alacant i el 12 de juliol de 2023 en el Diari Oficial de la Generalitat Valenciana, ATALFE/2022/68/03, de conformitat amb l'article 109 de la Llei 39/2015, d'1 d'octubre, del procediment administratiu comú de les administracions públiques, es rectifiquen els errors de la informació pública esmentada. En concret, els dos paràgrafs que fan referència a l'informe d'afeccions ambientals no són aplicables a aquest expedient:  
  
- «El projecte compta amb un informe de determinació d'afeccions ambientals emés per la Direcció General de Qualitat i Avaluació Ambiental de data de de, segons el que s'estableix en l'article 19bis del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, en què resol la continuació del procediment per no apreciar-se efectes significatius sobre el medi ambient que requerisquen el sotmetiment a un procediment d'avaluació ambiental. Aquest informe es troba exposat per a consulta pública en l'adreça electrònica següent: https://agroambient.gva.es/es/web/evaluacion-ambiental/seguiment-d- expedients-d-avaluacio-d-impacte-ambiental-.»  
  
- «Segons estableix l'article 19bis.6 del Decret llei 14/2020, de 7 d'agost, del Consell, afegit pel Decret llei 1/2022, de 22 d'abril, del Consell, es declaren d'urgència per raons d'interés públic els procediments d'autorització dels projectes de centrals fotovoltaiques i parcs eòlics que hagen obtingut l'informe favorable de determinació d'afecció ambiental, sempre que es presenten les sol·licituds d'autorització administrativa abans del 31 de desembre de 2024. A aquests projectes els serà aplicable la tramitació d'urgència establida en l'article 33 de la Llei 39/2015, d'1 d'octubre.»  
El defecte que es corregeix mitjançant aquest escrit consisteix en un error material que no altera els terminis establits, per la qual cosa els terminis que s'indiquen en la publicació original es mantenen en vigor.  
  
Alacant, 18 de juliol de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.